stanford-oval/wikipedia huggingface dataset:
א-דווארה
היסטוריה

ההיסטוריה של א-דווארה מתחילה, ככל הנראה, בתקופה העות'מאנית, במחצית השנייה של המאה ה-19. בכפר התגוררו בעיקר מוסלמים אשר עסקו בחקלאות וגידלו תבואה, ירקות ופירות הדר.
בשנת 1931 מנה הכפר 552 נפשות. בשנות ה-40 רכשו יהודים 2,753 דונם מאדמות הכפר המערביות והקימו עליהן שני קיבוצים: בשנת 1940 הוקם חוליות (שמו הוסב בהמשך לשדה נחמיה) ובשנת 1942 הוקם עמיר (שעבר למיקום זה שלוש שנים לאחר הקמתו).
לפי סקר הכפרים 1945 בארץ ישראל (לאחר הקמת הקיבוצים, המוצגים גם הם בסקר) התגוררו בכפר 700 תושבים ושטחו השתרע על 2,717 דונמים (מתוכם 170 דונם שטחים ציבוריים).
על פי תוכנית החלוקה נכלל הכפר בתחומי המדינה היהודית. בתקופת מלחמת העצמאות, בחודש מאי 1948, ננטשו הכפרים הבדואיים באזור עמק החולה ובהם א-דווארה. לפי בני מוריס, גורמי הפינוי של הכפרים היו נפילת צפת והרעשת המרגמות של ההגנה, לצד לוחמה פסיכולוגית שהפעילה ההגנה במטרה להבריח את תושבי האזור לצורך היערכות לפלישת צבאות מדינות ערב. על פי עדות של אחד ממפקדי מבצע יפתח, במקביל לפעולות ההגנה ניתנו "הוראות מחוץ לארץ [כנראה סוריה] לפינוי של כל אזור החולה על ידי הערבים".
על אדמות הכפר שוכנים הקיבוצים שדה נחמיה ועמיר. מהכפר עצמו נותרו כיום שרידים מועטים מבתי הכפר שנהרסו. רוב אדמות הכפר משמשות היום לבריכות דגים.
הערות שוליים

↑  הכפר נזכר לראשונה בספר מסעו של ג'ון מקגרגור "רוב רוי על הירדן" משנת 1869
↑  יהודה קרמון, עמק חולה הצפוני, הוצאת י"ל מאגנס, 1956, עמ' 68.
↑  נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com.
↑  יואב גלבר כותב כי הפינוי התבצע בראשית מאי, בעוד בני מוריס נוקב בתאריך 25 במאי.
↑  מוריס משער שייתכן ומדובר ביגאל אלון עצמו
↑  בני מוריס, לידתה של בעיית הפליטים הפלסטינים 1947–1949, הוצאת עם עובד, 1991, עמ' 171.
↑  יואב גלבר, קוממיות ונכבה : ישראל, הפלסטינים ומדינות ערב, 1948, אור יהודה: דביר, 2004, עמ' 178.
| --- | --- |
בקרת זהויות :  NLI: 987012337573705171
Songs for Christmas

Songs for Christmas הוא אלבום האולפן השביעי של הזמרת-יוצרת האמריקאית כריסטינה פרי שפורסם בשנת 2023, בהוצאת חברת התקליטים אלקטרה רקורדס. זהו אלבום חג המולד הראשון של פרי, שיצא שבועיים לאחר יציאת אלבום האולפן השישי שלה, Songs for Pixie. את האלבום הפיקה ג'ניפר דסילבאו.
את עטיפת האלבום עיצבו בסגנון של שלושת אלבומי שירי הערש של פרי שיצאו בין השנים 2019–2023.
רשימת רצועות

| Songs for Christmas> מס' | Songs for Christmas> שם | Songs for Christmas> משך | Songs for Christmas>  | Songs for Christmas>  | Songs for Christmas>  | Songs for Christmas>  | Songs for Christmas>  | Songs for Christmas>  | Songs for Christmas>  |
| --- | --- | --- | --- | --- | --- | --- | --- | --- | --- |
| 1. | Silent Night  | 1:39 |  |  |  |  |  |  |  |
| 2. | Christmas Dream  | 2:30 |  |  |  |  |  |  |  |
| 3. | A Marshmallow World  | 2:20 |  |  |  |  |  |  |  |
| 4. | Sleigh Ride  | 2:31 |  |  |  |  |  |  |  |
| 5. | Rudolph the Red-Nosed Reindeer  | 1:49 |  |  |  |  |  |  |  |
| 6. | Mele Kalikimaka  | 1:35 |  |  |  |  |  |  |  |
| 7. | Frosty the Snowman  | 1:45 |  |  |  |  |  |  |  |
| 8. | Let It Snow  | 2:13 |  |  |  |  |  |  |  |
| 9. | Christmas Waltz  | 1:48 |  |  |  |  |  |  |  |
| 10. | Wonderful Christmastime  | 1:55 |  |  |  |  |  |  |  |
| 11. | White Christmas  | 1:33 |  |  |  |  |  |  |  |
| 12. | The Christmas Song  | 3:40 |  |  |  |  |  |  |  |
| משך כולל: | משך כולל: | 25:24 |  |  |  |  |  |  |  |
הערות שוליים

↑  songs for christmas, 2023-11-03, נבדק ב-2023-12-07
↑  songs for pixie, 2023-10-20, נבדק ב-2023-12-07
↑  songs for christmas by Christina Perri, Genius (באנגלית)
↑  Christina Perri, Spotify
| --- | --- |
בקרת זהויות :  MusicBrainz release group: 262db482-a294-4feb-ab46-67b8195e88dc
Songs From The Wood

Songs from the Wood (מאנגלית: שירים מהיער) הוא אלבום משנת 1977 של להקת ג'ת'רו טאל.
הפקה

האלבום היה הראשון מבין שלושה אלבומי פולק רוק שהוציאה הלהקה: Songs from the wood, Heavy Horses ו-Stormwatch. אלבום זה היה האלבום הראשון של הלהקה שקיבל ביקורות חיוביות מאז האלבום Living in the Past בשנת 1972.
האלבום רווי בדימויים מהפולקלור והפנטסיה הבריטית ומנגינות תואמות.
בשנת 2003 יצאה גרסה מחודשת דיגיטלית של אלבום זה אשר הכילה שתי רצועות נוספות, ביניהן ביצוע חי של השיר Velvet Green.
רשימת רצועות

"Songs From The Wood" – 4:52
"Jack-In-The-Green" – 2:27
"Cup Of Wonder" – 4:30
"Hunting Girl" – 5:11
"Ring Out, Solstice Bells" – 3:43
"Velvet Green" – 6:03
"The Whistler" – 3:30
"Pibroch (Cap In Hand)" – 8:27
"Fire At Midnight" – 2:26
"Beltane" בונוס) – 5:19)
"Velvet Green" בונוס) – 5:56)
אגודת הפועלים הערבית הפלסטינית

| --- | --- |
 מדינה:  פלשתינה (א"י) 
 יושב ראש:  Shakeeb Dallal, סאמי טהא 
 תקופת הפעילות:  1925–1948 (כ־23 שנים) 
 
אגודת הפועלים הערבית הפלסטינית (جمعية العمال العرب الفلسطينيين, תעתיק: ג'מְעיַת אל-עֻמאל אל-ערבּיה אל-פלסטיניה) הוקמה בשנת 1925 ופעלה עד 1947.
רקע

עד ראשית תקופת המנדט הבריטי הייתה החברה הפלסטינית חברה חקלאית בעיקרה. בתקופת המנדט השתנה מצב זה בהדרגה כאשר הפעילות הכלכלית התרחבה לתחומים נוספים. בעקבות תיעוש והשקעות בתשתיות צמחה שכבת הפועלים הערבים בארץ. איגוד משותף לפועלי הרכבת היהודים והערבים, הוקם ב-1919. כעבור שנה הצטרפו אליו עובדי הדואר והטלגרף. איגוד זה הצטרף להסתדרות הכללית של העובדים העבריים בארץ ישראל ובעקבות זאת פרשו ממנו הפועלים הערבים והחליטו להקים איגוד עצמאי.
ארגון הפורשים נקרא בראשיתו "ועדת האחווה של הפועלים הערבים" (אל-לַגְ'נַה אל-אַחַ'וִיַה לִלְ-עֻמַאל אל-עַרַבּ). הפועלים הערבים השתכרו מפחות מפועלים יהודים והודרו במידה רבה מן המשק היהודי. על רקע נחיתות זו הגה עבד אל-חמיד חַיְמוּר, פועל בחברת הרכבת יליד סוריה, את הקמת הוועדה על מנת להגן על זכויות הפועלים הערבים. בתחילה הצטרפו לחַיְמוּר שישה עובדים בלבד כי עובדים אחרים חששו מפיטורין. במסגרת הוועדה דנו בבעיות היומיומיות בעבודה ובאי השוויון בינם ובין הפועלים היהודים.
תחילת הפעילות

ב-1923 פנו חברי הוועדה לרשויות המנדט בבקשה לקבל אישור להקמת אגודת פועלים וב-1925 התקבל האישור לפעילותה של אגודת הפועלים הערבית הפלסטינית (אפע"פ).
ב-1925 נוסדה האגודה בחיפה על ידי נציגי המחנה החוסייני והוועד הפועל הערבי.
האגודה הצהירה כי לא תעסוק בדת ופוליטיקה ומטרותיה הן לשפר את מעמדם ומצבם של הפועלים ותנאי העסקתם: הגדרת מסלול קידום, הגבלת שעות העבודה, קביעת שכר מינימום, תשלום עבור ימי חופשה, תשלום בעבור שעות נוספות ופיצוי במקרה של פציעה. בנוסף, ביקשו סיוע להוצאות מגורים, הוצאות לחינוך ילדיהם וביטוח בריאות. אפע"פ הצהירה כי תפעל לקבוע זכויות אלה בחוק המנדטורי.
אפע"פ נאבקה מול מעסיקים פרטיים וגם מול ממשלת המנדט, שהייתה המעסיק הגדול בארץ, כדי להגביל את שעות העבודה של הפועלים, להעלות את שכרם ולחייב את המעסיקים לשלם פיצויים במקרה של פציעה או פיטורין. מאבק זה כלל שביתות שאפע"פ ארגן בכמה מקומות עבודה, כגון במחצבות בחיפה, במפעל הסיגריות של קרמאן, דיק וסלטי, במפעל אריגה במג'דל ועוד.
ב-1929 נעשה ניסיון שני להקים את האגודה, ביוזמת חוגי החוסיינים והוועד הפועל, שהיו אז במאבק קשה עם המחנה הנשאשיבי. בהזדמנות זו חודשה האגודה בחיפה ונוסדו אגודות נוספות ביפו ובירושלים. בשנה זו החלה גם תחרות בין חיפה ויפו. ב-1930 קיימה האגודה קונגרס ארצי ראשון בחיפה שנכחו בו כשישים נציגים של הפועלים הערבים בארץ, מחצית מהם היו נציגי פועלי חיפה ורובם מקרב פועלי הרכבת.
ב-1935 נעשה ניסיון שלישי לחדש את האגודה. ביפו החל לפעול פח'רי נשאשיבי, שניסה להרחיב את השפעתו גם על חיפה, ובכך גבר המאבק המפלגתי בין האגודות בשתי הערים, שפעלו כל אחת באופן עצמאי.
בשנות השלושים פעלו סניפיה המרכזיים של האגודה בירושלים, עכו, יפו וחיפה. עד 1940 היו לאפע"פ סניפים נוספים בכפרי מישור החוף והגליל. עיקר הפעילות הייתה במטרה להפנות את תשומת הלב לבעיות הפועלים ולצרף חברים נוספים לאגודה.
התרחבות הפעילות בשנות הארבעים

בשנות הארבעים התרחבה מאוד שכבת הפועלים בארץ כתוצאה מהתפתחות בתיעוש ובעקבות הצרכים של הצבא הבריטי שחנה בארץ באותה תקופה, וכתוצאה ישירה מכך התרחבה גם אפע"פ. מספרם הכולל של החברים באיגוד אשר לא עלה על 2,000 ב-1939, הגיע ל-4,500 עד 1943 ובסופה של אותה שנה זינק ליותר מ-9,000 חברים. רוב המצטרפים החדשים היו צעירים בגילאי 25-30. סניפים קטנים נוספים היו ממוקמים בכפרים ליד עכו, סרפנד (צריפין), צפת, וקלקיליה. ב-1945 הגיע מספר חברי אפע"פ ל-15,000.
ב-1946 אפע"פ דרשה בתוקף לשנות את תקנות התאגיד המוניציפלי בנוגע לזכויות ההצבעה ומחתה במיוחד על כך שתקנות אלו התנו זכות ההצבעה לרשויות המוניציפיאליות בתשלום של אגרת רישום שנתית בסך 1 פאונד. אפע"פ ביקשה להוריד את האגרה לסכום סמלי של 100 מיל.
באוגוסט 1946 כינסה בחיפה אפע"פ את קונגרס הפועלים השני. לתפקיד יושב ראש הקונגרס מונה עַבּד אל-חַמיד חַיְמוּר וסאמי טַהַ מונה למזכ"ל האגודה. בכינוס נכחו נציגים מטעם 42 זרועות ואיגודים. בקונגרס הוחלט כי סוציאליזם הוא מטרת הפועלים הערבים הפלסטינים וכי האיגוד הוא האמצעי הנכון להגעה למטרה זו. חג' אמין אל-חוסייני מינה את סאמי טַהַ לנציג הפועלים במשלחת הפלסטינית שיצאה לוועידת לונדון ב-1947.
ב-1947 כינסה אפע"פ בחיפה קונגרס שלישי שנכחו בו 120 נציגים אשר ייצגו 120 אלף פועלים ערבים מכל הארץ. הלך הרוחות בקונגרס הושפע מהצעת החלוקה שעתידה הייתה לעמוד להצבעה באו"ם. החלטות קונגרס זה נגעו לסוגיה הפוליטית של חלוקת הארץ. בקונגרס הוחלט לסרב לחלוקת הארץ. כמו כן הוחלט כי עם סיום המנדט תוקם בארץ מדינה ערבית-פלסטינית דמוקרטית. יהודים שחיו בארץ לפני 1918 וצאצאיהם יוגדרו כאזרחים שווי זכויות במדינה הפלסטינית לכשתוקם.
פיצולים באגודה

במרוצת הזמן, בעיקר בשנות ה-30, הצטרפו אליה חברים בעלי אידאולוגיה קומוניסטית וסוציאליסטית, אולם אלה לא הצליחו להתברג בהנהגה. אי לכך אירעו שני גלי פרישה מהאגודה: האחד ב-1934 והשני בשנת 1945. הפילוג השני אירע עקב מחלוקת על זהותם של נציגי האגודה לכנס איגודי פועלים בינלאומי בלונדון. חברי האגודה הקומוניסטים התנגדו לכך שנציגי האגודה בקונגרס יהיו מזכיר אפע"פ, סאמי טַהַ, ועורך הדין חנא עַסְפוּר. משום כך פרשו הקומוניסטים מאפע"פ והקימו את "קונגרס הפועלים הערבים" (מֻאְתַמַר אל-עֻמאל אל-עַרַבּ).
רצח סאמי טהא ודעיכת הארגון

סאמי טהא (1911 – 11 בספטמבר 1947), המזכיר הכללי אפע"פ, נולד בכפר עראבה שליד ג'נין ולמד בבית הספר היסודי בכפרו במשך חמש שנים. הוא היגר לחיפה בראשית שנות השלושים ובעיר מצא עבודה כפקיד באפע"פ. במקביל לעבודתו קרא על חקיקה בנושאי עבודה וזכויות פועלים וכן למד אנגלית על בוריה. הוא נבחר לכהן כמזכיר הכללי של אפע"פ בקונגרס הארצי שהתקיים ב-1946. תואר על ידי מכריו כאדם צנוע ומסור מאוד לענייני הפועלים הפלסטינים. מנגד טענו מבקריו כי הוא שיתף פעולה עם מוסדות ציוניים, בעיקר עם ההסתדרות, על חשבון האינטרסים של פועלים פלסטינים. עוד נטען כי ריכז בידיו את מלוא הסמכויות לניהול אפע"פ ופעל כרודן בארגון שהתיימר להיות דמוקרטי.
ב-11 בספטמבר 1947 נרצח סאמי טהא, מזכ"ל אפע"פ. איש לא הורשע ברצח, אך הסברה הרווחת היא כי טהא נרצח בהוראתו של ראש הוועד הערבי העליון, חאג' אמין אל-חוסייני. טהא היווה איום על אל-חוסייני, שכן הוא פעל להקמתה של מפלגת פועלים פוליטית ויצר לשם כך קשרים עם מפלגת הלייבור הבריטית. הוא גם יצר קשרים עם הסתדרות העובדים היהודית והביע תמיכה במוסא אל-עַלַמִי, שדרכו הפוליטית הייתה מנוגדת לזו של הוועד הערבי העליון. השערה אחרת היא שהרצח בוצע על ידי איגוד פועלים יריב. רצח טהא סימן את סוף עידן האיגודים המקצועיים ופעילותם הלכה ודעכה מאז.
הערות שוליים

1 2  יעקב שמעוני, ערבי ארץ־ישראל, ארגונים ומוסדות, עמ' 364.
↑  נאדר עבוד, "אגודת הפועלים ערבית הפלסטינית 1947-1925", עבודת גמר לתואר מוסמך, חיפה, 1988, עמ' 27-36.
↑  יעקב שמעוני, ערבי ארץ־ישראל, לוח תאריכים, עמ' 431.
↑  אחמד אל-ימאני, ג'מעית אל-עמאל אל-ערביה אל-פלסטיניה בחיפא (דמשק: דאר כנעאן לל-דראסאת ואל-נשר, 1993); בולוס פרח, מהשלטון העות'מאני למדינה העברית: סיפור חייו של קומוניסט ופטריוט פלסטיני (תרגום: אודי אדיב ויוסף מנצור, חיפה: הוצאת המתרגמים, 2009).
1 2  יעקב שמעוני, ערבי ארץ־ישראל, ארגונים ומוסדות, עמ' 365.
↑  פרח, עמ' 34.
↑  Khalaf, "The Effect of Socioeconomic Change on Arab Societal Collapse in Mandate Palestine", International Journal of Middle East Studies 19 (1997), p.103
↑  Khalaf, p.103.
↑  Khalaf, p.104.
↑  "סאמי טה", אל-מוסועה אל-פלסטיניה, כרך 2, עמ' 530.
↑  מֻצטפא כַּבַּהא, הפלסטינים – עם בפזורתו (רעננה: האוניברסיטה הפתוחה, 2010), עמ' 78.
↑  אל-מוסועה אל-פלסטיניה, עמ' 530.
↑  כַּבַּהא, עמ' 76-75.
↑  אל-מוסועה אל-פלסטיניה, עמ' 530.
↑  Zachary Lockman, Comrades and Enemies: Arab and Jewish Workers in Palestine, 1906-1948 (Berkeley: University of California Press, 1996), pp. 316, 318-319.
↑  פרשת הרצח ומשמעותו, דבר, 14 בספטמבר 1947
נרצח סאמי טהא מנהיג הפועלים הערבים בחיפה, המשקיף, 14 בספטמבר 1947
↑  פרח, עמ' 119-118; כבהא, עמ' 76, 79.
↑  כבהא, עמ' 79.
| --- | --- |
בקרת זהויות :  NLI: 987007310366105171
אוד האסל

| --- | --- |

 לידה:  17 במאי 1897 כריסטיאניה, האיחוד השוודי-נורווגי 
 פטירה:  11 במאי 1981 (בגיל 83) אוסלו, נורווגיה 
 ענף מדעי:  כימיה פיזיקלית
 מקום מגורים:  נורווגיה
 מקום קבורה:  Vår Frelsers gravlund 
 מקום לימודים:  אוניברסיטת אוסלו  אוניברסיטת הומבולדט של ברלין 
 מוסדות:  אוניברסיטת אוסלו 
 פרסים והוקרה:  פרס פריטיוף ננסן למצוינות, קטגוריית מתמטיקה-מדעי הטבע (1960)  מדליית יובל המאה (1957)  מדליית גולדברג-ווגה של החברה הנורווגית לכימיה (1964)  פרס נובל לכימיה (1969)  מדליית גונרוס (1964)  מסדר אולף הקדוש  עמית האגודה המלכותית לכימיה 
 תרומות עיקריות
 פיתוח הקונספט של קונפורמציה
 
אוד האסל (נורווגית: Odd Hassel‏; 17 במאי 1897 – 11 במאי 1981) היה כימאי פיזיקלי נורווגי, חתן פרס נובל לכימיה לשנת 1969 (במשותף עם דרק הארולד ריצ'רד ברטון), "על תרומותיהם לפיתוח הקונספט של קונפורמציה".
חייו

נולד בכריסטיאניה (שמה הוקדם של אוסלו) שבנורווגיה, לארנסט, גינקולוג ולמטילדה לבית קלבנס. בשנת 1915 החל ללמוד באוניברסיטת אוסלו, שם למד מתמטיקה, פיזיקה וכימיה וסיים את לימודיו ב-1920. לאחר שלקח שנת חופש מלימודיו, נסע למינכן שבגרמניה, על מנת לעבוד במעבדה של פרופסור קזימיר פג'נס. לאחר שעבר לברלין, עבד במכון הקיסר וילהלם (כיום מכון מקס פלאנק), שם החל לעשות מחקר על קריסטלוגרפיה בקרני רנטגן. בשנת 1924 קיבל את הדוקטורט שלו מטעם אוניברסיטת ברלין. שנה לאחר מכן חזר לאוניברסיטת אוסלו, וב-1934 קיבל פרופסורה. האסל סיים את עבודתו באוניברסיטת אוסלו בשנת 1964.
ב-1969 זכה האסל בפרס נובל לכימיה, יחד עם דרק הארולד ריצ'רד ברטון, על תרומותיהם לפיתוח הקונספט של קונפורמציה.
האסל היה רווק ולא הקים משפחה. נפטר ב-11 במאי 1981.
אאוטסייט

| --- | --- |

 לידה:  17 בפברואר 1983 (בן 41) יונקרס, ארצות הברית 
 שם לידה:  ריצ'רד אנדרו
 שם במה:  Outasight 
 מוקד פעילות:  ארצות הברית 
 תקופת הפעילות:  מ-2007 
 סוגה:  ראפינג, מוזיקת פופ, היפ הופ אלטרנטיבי, מוזיקת הגל החדש 
 www.iamoutasight.com
 
ריצ'רד אנדרו (באנגלית: Richard Andrew; נולד ב-17 בפברואר 1983), הידוע בשם הבמה אאוטסייט (Outasight) הוא זמר, כותב שירים וראפר אמריקאי. יש לו השפעה גם בתחומי מוזיקה נוספים לפופ כמו היפ פופ, רוק ומוזיקת נשמה.
ביוגרפיה

ריצ'רד אנדרו נולד וגדל ביונקרס, ניו יורק. הוא התחיל לנגן גיטרה בגיל תשע.
אאוטסייט החל להופיע בבמות קטנות ברחבי ניו יורק. בשנת 2007 הוא הוציא מיני אלבום ראשון Employee of the Year. בשנת 2009 הוא נחתם על ידי "וורנר רקורדס". בדצמבר 2009 הוא הוציא מיקסטייפ Further. בשנת 2010 הוא הוציא מיני אלבום Further בעזרת "אסיילום רקורדס". האלבום קיבל ביקורת חיובית ממספר מבקרים לרבות ריי ויליאם ג'ונסון
בשנת 2012 הזמר הוציא את אלבום הראשון Nights Like These. ‏ "Tonight Is the Night", שנכלל באלבום, הגיע למעמד של תקליט פלטינה בארצות הברית ובאוסטרליה. במצעד הפזמונים Mainstream Top 40 הוא הגיע למקום ה-14.
בשנת 2015 אאוטסייט הקים חברת תקליטים בשם RPM MSC. האלבום Big Trouble יצא במהלך שנת 2015. אלבום נוסף Future Vintage Soul יצא בשנת 2018. האלבום החמישי Jamz יצאה בשנת 2021.
דיסקוגרפיה > אלבומי אולפן

2012: Nights Like These
2015: Big Trouble
2017: Richie
2018: Future Vintage Soul
2021: Jamz
דיסקוגרפיה > מיני-אלבומים

2010: Further EP
2019: No Vacancy EP
דיסקוגרפיה > מיקסטייפים

2007: Employee of the Year EP
2008: Radio New York
2009: From There to Here
2009: Further
2010: Never Say Never
2011: Figure 8 EP
2011: Get It Together
2013: Stay Gold
הערות שוליים

↑  Review Of Outasight's Further | The Smoking Section, web.archive.org, ‏2012-02-28
| --- | --- |
בקרת זהויות :  MusicBrainz: dc4b3fb1-8e03-4a81-96f9-e7f8a8e05be7  VIAF: 98145541800696601655   WorldCat (עם VIAF): 98145541800696601655
Songs for Pixie

Songs for Pixie הוא אלבום האולפן השישי של הזמרת-יוצרת האמריקאית כריסטינה פרי שפורסם בשנת 2023, בהוצאת חברת התקליטים אלקטרה רקורדס. זהו אלבום שירי הערש השלישי של פרי אחרי Songs for Carmella: Lullabies & Sing-a-Longs שיצא בשנת 2019, ו-Songs for Rosie שיצא בשנת 2021.
שבועיים לאחר יציאת האלבום, הוציאה פרי גם את אלבום האולפן השביעי שלה, Songs for Christmas.
רשימת רצועות

| Songs for Pixie> מס' | Songs for Pixie> שם | Songs for Pixie> משך | Songs for Pixie>  | Songs for Pixie>  | Songs for Pixie>  | Songs for Pixie>  | Songs for Pixie>  | Songs for Pixie>  | Songs for Pixie>  |
| --- | --- | --- | --- | --- | --- | --- | --- | --- | --- |
| 1. | You Can Fly  | 2:01 |  |  |  |  |  |  |  |
| 2. | Isn't She Lovely  | 2:21 |  |  |  |  |  |  |  |
| 3. | Rewrite the Stars  | 2:11 |  |  |  |  |  |  |  |
| 4. | Pixie Dust  | 2:08 |  |  |  |  |  |  |  |
| 5. | Twinkle Twinkle Little Star  | 1:19 |  |  |  |  |  |  |  |
| 6. | Sweet Pea  | 2:03 |  |  |  |  |  |  |  |
| 7. | That's Amore  | 1:53 |  |  |  |  |  |  |  |
| 8. | Fix You  | 3:45 |  |  |  |  |  |  |  |
| 9. | Rainbow  | 2:07 |  |  |  |  |  |  |  |
| 10. | You'll Be in My Heart  | 1:29 |  |  |  |  |  |  |  |
| 11. | Que Sera Sera  | 1:29 |  |  |  |  |  |  |  |
| 12. | Goodnight Sweetheart  | 1:36 |  |  |  |  |  |  |  |
| משך כולל: | משך כולל: | 24:28 |  |  |  |  |  |  |  |
הערות שוליים

↑  songs for pixie by Christina Perri, Genius (באנגלית)
↑  songs for carmella: lullabies & sing-a-longs, 2019-01-17, נבדק ב-2023-12-07
↑  songs for rosie, 2021-11-24, נבדק ב-2023-12-07
↑  songs for christmas, 2023-11-03, נבדק ב-2023-12-07
| --- | --- |
בקרת זהויות :  MusicBrainz release group: 3dbd9a68-293e-4d3d-91c6-a41b54581bd2
אאוטרברידג' הורסי

אאוטרברידג' הורסי השלישי (באנגלית: Outerbridge Horsey III‏; 5 במרץ 1777 – 9 ביוני 1842) היה עורך דין ופוליטיקאי אמריקאי. הוא היה חבר במפלגה הפדרליסטית, שכיהן באספה הכללית של דלאוור, בתור התובע הכללי הרביעי של דלאוור בין השנים 1806 ל-1810 וכסנאטור אמריקאי מדלאוור בין השנים 1810 ל-1821.
גברת אאוטרברידג' הורסי (אליזה לי)
ביוגרפיה > ראשית חייו, השכלה ונישואיו

הורסי נולד ב-5 במרץ 1777 בלורן, מחוז סאסקס, דלאוור, לוויליאם הורסי מרוואסטיקו (1745–1786), בעל מטעים, סוחר, חבר במחוז סומרסט של ועידת מרילנד התשיעית (שהעניקה את חוקת המדינה הראשונה של מרילנד) ב-1776, ושופט מחוז סומרסט, ואלינור ("נלי") ויילס, בתו של ג'ורג' ויילס. לאחר שהתגורר בג'ורג'טאון, הוא עבר לווילמינגטון, דלאוור, ולמד שם משפטים בהדרכת ג'יימס א. בייארד, שנשאר המנטור הפוליטי שלו לכל החיים. תומך תכוף בחינוך, הורסי, בתחילת הקריירה שלו, דחק בהקמת ספרייה בג'ורג'טאון ומאוחר יותר מונה לנאמן של הקולג' של וילמינגטון.
הוא התחתן עם אליזבת דיגס לי, בתו של המושל לשעבר תומאס סים לי (1745–1819) ממרילנד.  היו להם לפחות שני בנים ששרדו עד לבגרות:
תומאס סים לי הורסי (1816–1834), שמת רווק
אאוטרברידג' הורסי הרביעי (1819–1902), עורך דין שבגיל צעיר החליט להקדיש את חייו לייצור ויסקי ולהקים מזקקה באחוזת נידווד, אותה ירש מאביו – מארבעת בניו ששרדו עד לבגרות, רק אחד התחתן והוליד ילדים, אאוטרברידג' הורסי החמישי (1875–1931), שעזב את אחוזת המשפחה כדי ללמוד בג'ורג'טאון ומשם לבית הספר למשפטים בניו יורק, שם השתקע בניו יורק והקים משרד נחשב, הפך לחבר במשרד Nicoll, Anable, Fuller & Sullivan, שם עבד עד לפירוק המשרד ב-1924 ומאז ועד מותו ב-1931 היה חבר במשרד Jackson, Fuller, Nash & Brophy – בנואאוטרברידג' הורסי (1910–1983) הפך לדיפלומט אמריקאי והתגורר במחוז קולומביה, וכך גם בנו עם אותו השם.
ביוגרפיה > קריירה משפטית מוקדמת

הוא התקבל ללשכת עורכי הדין בדלאוור בדצמבר 1807, והחל לעסוק בכך בווילמינגטון.  מקור אחד מאמין שהוא שימש כציר בבית המחוקקים של דלאוור בשנים 1800–1802, אך ייתכן שזה היה אביו שחלק את אותו השם.
הורסי החזיק יותר מ-36 עבדים במהלך חייו ושחרר כמה מהם כשהתבגר.  שבעה חודשים לאחר נישואיו, ב-11 בנובמבר 1812, הוא שחרר ארבעה עשר אנשים משועבדים, כולל ארבעה אנשים משועבדים שאליזבת לי הורי קנתה מאביה ב-1806.
ביוגרפיה > קריירה מקצועית ופוליטית

תוך כדי עיסוק בחוק ואחרי שייצג את מחוז סאסקס בבית מדינת דלאוור מהמושב של 1801 ועד למושב 1803, הורסי מונה להיות התובע הכללי של דלאוור וכיהן בין השנים 1806 ל-1810.
בשנת 1810 הוא נבחר לסנאט האמריקני כדי למלא את המשרה שהתפנתה על ידי מותו של הסנאטור האמריקני סמואל וייט. בסנאט הוא התנגד בתוקף למלחמת 1812, אך לאחר שהוכרזה, הוא תמך בה באותה נמרצות. בהתאם לכך הוא הפך לחבר בוועדת הבטיחות והיה מעורב באופן פעיל בהכנת ההגנות של פורט יוניון ווילמינגטון. במרץ 1814 הגיש הורסי עצומה מאזרחי דלאוור לביטול חוק האמברגו משנת 1807; אף על פי שהוא הצליח להשיג ועדה שתדון בבקשה, המאמץ בסופו של דבר לא צלח. הוא נבחר מחדש ב-1814 וכיהן מ-12 בינואר 1810 עד 3 במרץ 1821.
לאחר מלחמת 1812, אך בעודו נושא שנוי במחלוקת, הצורך בשיפורים פנימיים הפך להרבה יותר ברור ומוכר. על פי הצעתו של הורסי בינואר 1816, הסנאט יעביר סוף סוף את ההחלטה להדפיס ולהפיץ עותקים של דו"ח שר האוצר אלברט גלטין משנת 1808 בנושא כבישים ותעלות ציבוריות. הדו"ח, שהתבקש על ידי הסנאט ב-1807 והועבר אליו ב-1808  נזנח בשל האמברגו, אובדן ההכנסות וצורכי המלחמה. עם הפצת הדו"ח, רבים מהמושגים שלו שולבו בהצעת הבונוס של 1817.
מספר שנים לאחר מכן, הוא נפרד מהאסיפה הכללית של דלאוור, אשר קיבלה החלטה המבקשת מחברי הקונגרס של דלאוור להצביע נגד כל הרחבת עבדות. הורסי לא הרגיש שלקונגרס האמריקני יש את הזכות לאסור עבדות במיזורי, או בכל מקום אחר ברכישת לואיזיאנה, ולכן תמך בפשרת מיזורי. מתוך הבנת חוסר הפופולריות של תפקיד זה, הוא לא ביקש להיבחר מחדש עם סיום כהונתו. במהלך הקונגרס ה-16, הוא כיהן כיו"ר הוועדה למחוז קולומביה.
ביוגרפיה > פרישה, מוות ומורשת

עם מות חותנו, אשתו ירשה כמה מאות דונמים באזור נידווד ליד פטרסוויל ובורקיטסוויל במחוז פרדריק, מרילנד. באחרית חייו, הוא בנה בית מגורים אטרקטיבי אך צנוע בן שתי קומות לבנים בסגנון פדרלי הידוע בשם 'הורסי נידווד' ובילה שם את שנות הזדקנותו ומת שם ב-9 ביוני 1842. הוא נקבר בבית הקברות סנט ג'ון בפטרסוויל. בנו אאוטרברידג' הורסי הרביעי בנה את התוספת המפוארת יותר בסגנון ויקטוריאני בשנות השגשוג שלו. הבית נמכר בסופו של דבר על ידי המשפחה בשנת 1939 אך עדיין עומד על כנו.
הוא היה הבעלים של בית זכריה פריס, הרשום במרשם הלאומי של מקומות היסטוריים בשנת 1970. הבית הראשי בחוות Needwood, שהוחזק על ידי גיסו תומאס ס. לי, אשר אהד את הקונפדרציה במהלך מלחמת האזרחים, נותר ונרשם במרשם הלאומי של מקומות היסטוריים, אף על פי שמזקקת הורסי לא שרדה את הסכסוך. בנו, גם אאוטרברידג' הורסי (1819–1902), היה פוליטיקאי דמוקרטי שייצג את מחוז פרדריק בוועידה החוקתית של המדינה ב-1867.
הערות שוליים

↑  Archives of Maryland (Biographical Series): Elizabeth Digges Horsey (1783–1862) (MSA SC 3520-14927)
↑  Morgan, Michael (7 במרץ 2020). "Delaware history: A vote for Missouri Compromise ended a senator's career". Delmarva Now. Salisbury Daily Times. נבדק ב-10 בינואר 2022. {{cite web}}:  (עזרה)
↑  "Voteview | Sen. HORSEY, Outerbridge (Federalist, DE): Sen. HORSEY is more conservative than 82% of the 16th Senate, and more liberal than 60% of Federalists".
↑  Weil, Julie Zauzmer; Blanco, Adrian; Dominguez, Leo (10 בינואר 2022). "More than 1,700 congressmen once enslaved Black people. This is who they were, and how they shaped the nation". The Washington Post. נבדק ב-10 בינואר 2022. {{cite news}}:  (עזרה)
↑  "Museum Online - Thomas Sim Lee".
↑  Report on the Subject of Public Roads and Canals,
↑  "Outerbridge Horsey, MSA SC 3520-13171".
| --- | --- |
בקרת זהויות :  ISNI: 0000 0000 2995 3586  LCCN: n88659974  SNAC: w6547bb1  US Congress: H000795  VIAF: 77900098   WorldCat (עם VIAF): 77900098
אאולמביה

| אאולמביה |
| --- | --- |
מאובנים של אגן הירכיים של אאולמביה  איורים של אאולמביה בוגר ואאולמביה צעיר שבו מסומנים העצמות שנתגלו
תקופה
קנומן, 96.7 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
סוג:: אאולמביה
מין:: Eolambia caroljonesa
שם מדעי
 Eolambia ‏קירקלנד, 1998

אאולמביה (שם מדעי: Eolambia; מילולית: "לאמבאוזאור השחר") הוא סוג דינוזאור צמחוני הקרוב להדרוזאוריים בעלי מקור הברווז אשר חי בתור הקרטיקון בערבות ארצות הברית. מאובניו התגלו במזרח יוטה ב-1993 וכללו מין יחיד: Eolambia caroljonesa. כל הממצאים שכללו שרידי בוגרים וצעירים רבים נמצאו באותו אזור.
מאפיינים

דינוזאור אורניתופוד זה היה קרובם של ההדרוזאורוס, אך היה קרוב מעט גם לאיגואנודון. הוא הגיע לאורך 6 מטרים, לגובה 2 מטר ולמשקל של 1 טון. הוא היה בעל לסת גדולה עם שיניים טוחנות חזקות שנועדו ללחך צמחייה כמו שרכים ומחטניים ששגשגו באזור. היו לו גפיים חזקות שנשאו את גופו ואולי הוא יכל לזקוף אותם כדי לנוע מהר. על בהונותיו היו טפרים שדמו במראם לפרסות.
דינוזאור זה נמצא לחופי אגמים ונהרות קדומים שהיו ביוטה באזור לח ושופע חיים. להקות שלו נדדו באזור לצד צעיריהם ושימשו מזון לטורפים הגדולים כמו הסיאטס (Siats) וכמה דמויי-תנינאים גדולים.
בתרבות

דינוזאור זה הופיע במשחק עולם היורה: המשחק.
ראו גם

בקטרוזאורוס
שחזור של הגולגולת וראש הדינוזאור
אוייר סראגה

אוייר סראגה אגאנייה (בספרדית: Oier Zarraga Egaña; נולד ב-4 בינואר 1999 בגטסו שבספרד) הוא כדורגלן ספרדי המשחק בעמדת הקשר בקבוצת אודינזה מהסרייה א'.